**It Follows** on vuonna 2014 ensi-iltansa saanut yhdysvaltalainen kauhuelokuva, jonka on käsikirjoittanut ja ohjannut David Robert Mitchell. 

*It Follows* sai ensi-iltansa Cannesin elokuvajuhlilla 17. toukokuuta 2014, ja teatteriensi-iltansa Yhdysvalloissa 13. maaliskuuta 2015. Maailmanlaajuisesti *It Follows* keräsi 23,3 miljoonaa dollaria.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Jay (Maika Monroe) on detroitilainen opiskelija, joka on elokuvan alussa treffeillä uuden poikaystävänsä Hughin kanssa. Elokuvateatterissa Hugh osoittaa erästä tyttöä, mutta Jay sanoo ettei näe ketään. Hugh on silminnähden pelästynyt ja he lähtevät teatterista kesken kaiken. Kun he seuraavan kerran tapaavat, he harrastavat seksiä Hughin autossa. Tämän jälkeen Hugh yllättäen huumaa Jayn ja sitoo hänet pyörätuoliin. Kun Jay herää, Hugh selittää hänelle että "se" alkaa pian seurata häntä. Vain Jay voi nähdä sen, ja se voi ottaa kenen tahansa ihmisen hahmon. "Se" tietää aina Jayn olinpaikan, ja lähestyy häntä aina kävelyvauhdilla. Jos "se" tavoittaa Jayn, Jay kuolee, ja "se" palaa seuraamaan edellistä uhriaan, Hughia. "Siitä" voi päästä eroon ainoastaan harrastamalla seksiä jonkun uuden henkilön kanssa, jolloin "se" alkaa seurata tätä henkilöä.

**Juonipaljastukset päättyvät tähän.**

Näyttelijät
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Maika Monroe  | … |  Jay Height
  |
|  Keir Gilchrist  | … |  Paul Bolduan
  |
|  Daniel Zovatto  | … |  Greg Hannigan
  |
|  Jake Weary  | … |  Hugh / Jeff Redmond
  |
|  Olivia Luccardi  | … |  Yara Davis
  |
|  Lili Sepe  | … |  Kelly Height
  |
|  Bailey Spry  | … |  Annie Marshall
  |
|  Debbie Williams  | … |  Mrs. Height
  |
|  Ruby Harris  | … |  Mrs. Redmond
  |

 | 

|  |  |  |
| --- | --- | --- |
|  Leisa Pulido  | … |  Mrs. Hannigan
  |
|  Ele Bardha  | … |  Mr. Height
  |
|  Ingrid Mortimer  | … |  vanha nainen pyjamassa
  |
|  Alexyss Spradlin  | … |  tyttö keittiössä
  |
|  Mike Lanier  | … |  jättiläismies
  |
|  Don Hails  | … |  vanha alaston mies
  |
|  Charles Gertner  | … |  naapuripoika
  |
|  Erin Stone  | … |  tyttö pihassa
  |
|  Luke Hodgson  | … |  poika raidallisessa paidassa
  |

 |

Vastaanotto
-----------

*It Follows* oli ilmestyessään arvostelumenestys. Rotten Tomatoes -elokuvasivuston mukaan 95 prosenttia kriitikoista on antanut sille myönteisen arvion, ja sivstolla elokuvaa kehutaan omaperäiseksi, älykkääksi ja ennen kaikkea pelottavaksi moderniksi kauhuelokuvaksi, joka toimii monella tasolla. Helsingin Sanomien kriitikko Juho Typpö kritisoi *It Followsin* kestoa ja tarinan epäloogisuuksia, mutta kehui elokuvan uhkaavaa tunnelmaa, jota tehostavat 80-lukulainen, erityisesti elokuvaohjaaja John Carpenterin elokuville kumartava syntetisaattorimusiikki sekä hitaat kamera-ajot.

Monet kriitikot ovat rinnastaneet elokuvan teeman seksin välityksellä leviävästä kirouksesta HI-virukseen , AIDSiin ja muihin seksitauteihin. The Guardianin Peter Bradshaw pohti elokuvan kauhun olevan siksi niin onnistunutta, koska se pureutuu syvälle ihmisen perimmäisiin pelkoihin seksiin ja läheisyyteen liittyen.

Lähteet
-------

1. ↑  It Follows (15) *British Board of Film Classification*. Viitattu 18.7.2020. (englanniksi)
2. ↑  Wakeman, Gregory: It Follows Has Some Exciting Ideas For A Sequel *CinemaBlend*.  2015. Viitattu 18.7.2020. (englanniksi)
3. 1 2  It Follows (2015) *The Numbers*. Viitattu 18.7.2020. (englanniksi)
4. ↑   "It Follows (2014)". en
5. ↑  Arvio | Yliluonnollinen seksitauti tappaa teinejä tunnelmallisessa indiekauhuleffassa *Helsingin Sanomat*.  25.6.2015. Viitattu 20.3.2021.
6. ↑  It Follows: ‘Love and sex are ways we can push death away’ *the Guardian*.  21.2.2015. Viitattu 20.3.2021. (englanniksi)
7. ↑  It Follows review – sexual dread fuels a modern horror classic *the Guardian*.  26.2.2015. Viitattu 20.3.2021. (englanniksi)

Aiheesta muualla
----------------

* *It Follows* Internet Movie Databasessa. (englanniksi)